Høring om Flextur og Teletaxa, samt aftale med Skanderborg Kommune 
Sagsfremstilling 
36.                 Høring om Flextur og Teletaxa, samt aftale med Skanderborg Kommune - 
Åbent 
  
  
SAGENS INDHOLD 
Midttrafik har sendt revision af betingelserne for Flextur og Teletaxa i høring. Teknik- og Miljøudvalget skal derfor 
tage stilling til vedlagte udkast til høringssvar til Midttrafik om revision af betingelserne for Flextur og Teletaxa 
(vedlagt som bilag 1).  
  
Samtidig foreslås det, at Teknik og Kultur bemyndiges til at indgå en udvidet ”venneaftale” for Flextur med 
Skanderborg kommune. 
  
Baggrunden for høringen er, at der i Midttrafiks administrations løbende kontakt med bestillerne (kommuner og 
region), er kommet flere ønsker om ændringer i betingelserne for Flextur. Midttrafiks administration har på den 
baggrund foretaget en gennemgribende revision af betingelserne for Flextur. Betingelserne er revideret ud fra to 
hovedprincipper, jf. bilag 2: 
  
· Flextur skal tilbyde en anden form for kollektiv trafik, når der ikke er økonomi i at tilbyde almindelig rutebunden 
kollektiv trafik. 
· Det skal være ”lettere” for kommuner at lukke busruter/afgange, når der kan tilbydes et andet kollektivt 
transporttilbud.  
Midttrafiks administration har foretaget en administrativ høring i kommunerne vedr. ændringer til betingelserne for 
Flextur. På den baggrund har Midttrafiks bestyrelse på møde 6. februar 2015 besluttet at sende følgende forslag i 
politisk høring hos kommunerne: 
  
1. At bestillingsfristen i [adresse] og Teletaxa ændres til senest 1 time før turen. 
Efter de gældende betingelser er bestillingsfristen senest 2 timer før turen. 
2. At online bestillingsfristen i [adresse] senest kl. 20.00 fjernes. 
Efter de gældende betingelser er online bestillingsfristen senest kl. 20.00. 
3. At ledsagerrabatten ændres til 50 % i Flextur. 
Efter de gældende betingelser er ledsagerrabatten 25 %. 
4. At der kan indgås ”venneaftaler” mellem to kommuner, som ikke har samme takst. ”Vennetaksten” skal være den 
 
Teknik- og 
Miljøudvalget 
16. april 2015 
Sagsnr. 710-2014-
60314 
Dok.nr. 710-2015-
67912 
Sagsbehandler 
DPPELU 
  
Tidl. politisk behandling 
TM-U, 05.05.14, pkt. 51 
Forventet sagsgang 
TM-U 
Lovgrundlag 
Lov om trafikselskaber 
højeste takst, der køres til internt i de to kommuner. 
Efter de gældende betingelser kan der kun indgås ”venneaftaler” mellem to kommuner med samme takst for 
egenbetaling. 
Ud over politisk høring af reviderede betingelser for Flextur og [adresse], har Skanderborg Kommune administrativt 
forespurgt Favrskov Kommune, om det er muligt at indgå Flextur ”venneaftale” med kommunen efter gældende 
regler. Det forudsætter, at byrådet i Skanderborg 28. april 2015 vedtager at nedsætte egenbetalingen for Flextur til 
samme takst som i [adresse] (pt. 4 kr. pr. kilometer). Aftalen kan tidligst træde i kraft 10. august 2015, 
efter forventet endelig godkendelse Midttrafiks bestyrelse. 
  
VURDERING 
Teknik og Kultur vurderer, at de foreslåede ændringer vil gøre Flextur og Teletaxa til endnu et supplement til den 
kollektive trafik.  
  
Et udvidet [adresse] med nabokommunerne gør det lettere for borgere at anvende ordningen, især i 
områder med begrænset kollektiv trafik, aften og weekend. 
  
Endvidere har Landsbyrådet tidligere tilkendegivet, at rådet gerne ser Flextur-ordningen udviklet, så der er bedre 
samspil med Flextur i andre kommuner.  
  
Teknik og Kultur vurderer, at en forbedring af flextur vil gavne de lokale vognmænd med mere kørsel for Midttrafik. 
Alle vognmænd i [adresse], med undtagelse af et taxiselskab, har budt på flextur, og de har dermed 
mulighed for at få tildelt ture. En forbedring af det kollektive trafiktilbud Flextur, vil betyde, at tilbuddet nærmere sig 
serviceniveauet for en taxitur. Det kan derfor ikke udelukkes, at de lokale vognmænd får flere flexture på bekostning 
af færre taxiture. 
  
ØKONOMI 
Midttrafik anslår, at Favrskov Kommunes årlige ekstraudgifter, hvis ændringerne besluttes vil være: 
  
· Ændret bestillingsfrist i [adresse], 2 % af de budgetterede udgifter, ca. 9.000 kr. 
· Ændret bestillingsfrist i [adresse], 2 % af de budgetterede udgifter, ca. 6.000 kr. 
· Ændret ledsagerrabat i [adresse], 10 % af de budgetterede udgifter, ca. 40.000 kr. 
· Indgåelse af ”venneaftale” med Skanderborg Kommune medfører en udgiftsstigning på ca. 15.000 kr. årligt. 
  
I alt en stigning i udgifterne på ca. 70.000 kr. årligt til forbedret Flextur og Teletaxa samt ”venneaftale” med 
Skanderborg Kommune. 
  
De foreslåede udvidelser kan finansieres indenfor den vedtagne driftsudvidelse for politikområdet kollektiv trafik i 
budgetaftalen for 2014-17 til forbedring af den kollektive trafikbetjening. 
  
INDDRAGELSE 
Endelig beslutning om de foreslåede ændringer for Flextur og Teletaxa bliver taget på et møde i Midttrafiks 
bestyrelse 29. juni 2015. Høringsfrist 11. maj 2015. 
  
Skanderborg Kommune og Midttrafiks bestyrelse vil blive inddraget i processen med udvidet Flextur-ordning 
(”venneaftale”). 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1. At udkast til høringssvar til Midttrafik godkendes. 
2. At direktøren for Teknik og Kultur bemyndiges til at indgå en udvidet ”venneaftale” for Flextur med Skanderborg 
Kommune. 
  
BESLUTNING 
  
Bilag 
  
  
  
  
Teknik- og Miljøudvalget, 16. april 2015: 
Fraværende: Ingen 
  
Godkendt. 
Bilag 1 - UDKAST - Høringssvar til Midttrafik om 
revision af Flextur og Teletaxa koncepter 
710-2015-75396 
Bilag 2 - Politisk høring om Flextur, Midttrafik 
februar 2015 
710-2015-75246 
